La Policia Local imparteix xerrades en els col·legis sobre productes pirotècnics
2025-07-24

Els agents de la Policia Local de Burjassot, des de la unitat de Policia de Barri, estan impartint en els centres educatius del municipi les xerrades informatives sobre l’ús de productes pirotècnics perquè els més menuts de la casa tinguen clars quins productes s’adeqüen a la seua edat.

Les primeres xerrades s’han impartit en el Col·legis San Miguel Arcàngel,  CEIP Fernando de los Ríos i CEIP Sant Joan de Ribera. Els últims centres que rebran els agents seran La Nativitat, el 10 de març, i el CEIP Villar Palasí, els dies 11 i 12 de març. En tots dos casos ho faran en horari de vesprada.

Amb aquestes xerrades i amb les diferents campanyes informatives que desenvolupa al llarg de l’any, la Policia Local de Burjassot té com a objectiu que els ciutadans del municipi, i especialment en aquesta època fallera els menuts que manipulen productes pirotècnics, estiguen informats en tot moment de tots aquells temes que els preocupen, i que els coneguen de mans dels qui vetlen per la seua seguretat els 365 dies de l’any.